# Ofegament

L'ofegament és el procés d'experimentació d'impediment respiratori a causa de la immersió en un líquid. El quasi ofegament és la supervivència a un esdeveniment d'ofegament que comprèn inconsciència o inhalació d'aigua; pot comportar complicacions secundàries importants o, fins i tot, la mort, possiblement fins a 72 hores després. Ocorre de manera més freqüent als homes i als joves.
L'ofegament és un procés ràpid i silenciós, encara que pot ser precedit de patiment, el qual és més visible. Una persona que s'està ofegant és incapaç de cridar per demanar ajuda o fer-se notar per cridar l'atenció, ja que no pot obtenir prou aire. La resposta instintiva a l'ofegament és el conjunt final de reaccions autònomes durant els 20-60 segons abans de l'enfonsament, i davant d'una persona que no hi estigui acostumada pot semblar similar a un comportament calmat i segur. Els socorristes i altres persones entrenades en el rescat aprenen a reconèixer persones que s'estan ofegant tot observant aquests moviments instintius.
L'ofegament és la tercera causa de lesió no intencionada o de mort a tot el món; representa un 7% de totes les morts relacionades amb lesiones (aproximadament 338.000 morts per ofegament el 2004, excloent les causades per desastres naturals). Un 96% d'aquestes morts ocorren en països de baixa i mitjana renda. En molts països, l'ofegament és una de les principals causes de mort de nens per sota dels 12 anys. Per exemple, als Estats Units, l'ofegament és la segona causa de mort (després dels accidents de vehicle motoritzat) en nens de menys de 12 anys. La taxa d'ofegament en poblacions d'arreu del món varia considerablement segons l'accés a l'aigua, el clima i la cultura nacional referent a la natació.
La definició següent fou acceptada pel Congrés mundial de l'ofegament l'any 2002 i, a continuació, per l'Organització Mundial de la Salut el 2005: «l'ofegament és el procés que consisteix a experimentar un impediment respiratori a causa de la submersió/immersió en un líquid». Aquesta definició no implica fatalitat, ni tan sols la necessitat de tractament mèdic després de l'ofegament, ni tampoc que qualsevol tipus de fluid entri als pulmons. L'OMS recomanà més tard que «les conseqüències de l'ofegament es classifiquen com a: mort, morbiditat i no morbiditat».

## Referències

* ↑ Lunetta, P. & Modell, J.H. (2005): Macropathological, Microscopical, and Laboratory Findings in Drowning Victims. In: Tsokos, M. (ed.): Forensic Pathology Reviews, Vol. 3. Humana Pres Inc.; Totowa, NJ, pp.: 4–77 (en anglès).
* ↑ Dueker CW, Brown SD (eds) «Near Drowning Workshop. 47th Undersea and Hyperbaric Medical Society Workshop» (en anglès). UHMS Publication Number WA292.. Undersea and Hyperbaric Medical Society, 1999, pàg. 63. Arxivat de l'original el 2011-03-24 [Consulta: 10 març 2014].
* 1 2 Centers for Disease Control,Resources for TV Writers and Producers (anglès)
* 1 2 3 Vittone, Aviation Survival Technician First Class Mario; Pia, Francesco Ph.D. «"It Doesn't Look Like They're Drowning": How To Recognize the Instinctive Drowning Response» (en anglès) p. 14. On Scene (journal of US Coastguard search and rescue), Fall 2006.
* ↑ O'Connell, Claire «What stops people shouting and waving when drowning?» (en anglès). Irish Times, 03-08-2010 [Consulta: 29 desembre 2010]. Arxivat 2012-10-22 a Wayback Machine. «Còpia arxivada». Arxivat de l'original el 2012-10-22. [Consulta: 10 març 2014].
* ↑ «Fact sheet N°347, November 2010: "Drowning"» (en anglès). Organització Mundial de la Salut.
* ↑ «Final Recommendations of the World Congress on Drowning, Amsterdam 26—28 June 2002» (pdf) (en anglès) p. 4. J.C. van Dorp, J.T.A. Knape, J.J.L.M. Bierens. [Consulta: 19 juliol 2012].
* 1 2 E.F. van Beeck, C.M. Branche, D. Szpilman, J.H. Modell, & J.J.L.M. Bierens. A new definition of drowning: towards documentation and prevention of a global public health problem (en anglès). 83. Bulletin of the World Health Organization, 2005, p. 801–880.

## Enllaços externs

* Drowning prevention information Arxivat 2007-10-22 a Wayback Machine. from Seattle Children's Hospital (anglès)
* Fulletó de l'OMS sobre l'ofegament amb estadístiques (anglès)